Endamê Heyetê Rayberdişê Merkezî yê HDPyî û Aktîvîst Velî Saçilikî eşkera kerd ke 1ê hezîrane de yadkerdişê Ethem Sarisulukî de maruzê şîdetê polîsan mend.
Saçilikî derheqê tewirê polîsan de hesabê xo yê twitterî de wina vat: ''Polîsan bêsebeb û bêşîyarî hêrişê yadkerdişê Gezî kerd. Polîsan ez zemînê hîtî ser ro derg kerd, kulme eşte sereyê mi û waşt ke destê mino ke çin o kelemçe bikerê. 8 kesanê bînan rê zî heman çi ame kerdene. Polîsan wesayîtê destbendkerdişî de ma rê vat 'Şima holîye rê fam nêkenê.' :) ''
